[pic] | AZ EURÓPAI KÖZÖSSÉGEK BIZOTTSÁGA |

Brüsszel, 2.7.2008

COM(2008) 411 végleges

Javaslat:

A TANÁCS RENDELETE

a 384/96/EK rendelet 11. cikkének (2) bekezdése szerinti hatályvesztési felülvizsgálatot követően az Algériából, Belaruszból, Oroszországból és Ukrajnából származó karbamid- és ammónium-nitrát-oldatok behozatalára vonatkozó végleges dömpingellenes vám kivetéséről szóló, 2006. december 19-i 1911/2006/EK tanácsi rendelet módosításáról

(előterjesztő: a Bizottság)

INDOKOLÁS

1) A JAVASLAT HÁTTERE |

110 | A javaslat indokai és célkitűzései E javaslat tárgya az Európai Közösségben tagsággal nem rendelkező országokból érkező dömpingelt behozatallal szembeni védelemről szóló 384/96/EK tanácsi rendelet[1] (a továbbiakban: alaprendelet) alkalmazása az Oroszországból származó karbamid- és ammóniumnitrát-oldatok behozatalára vonatkozó eljárás során. |

120 | Általános háttér E javaslat az alaprendelet végrehajtásának összefüggésében és az abban megállapított tartalmi és eljárási követelményeknek megfelelően elvégzett vizsgálat eredményeként jött létre. |

139 | A javaslat által érintett területen meglévő rendelkezések Az Oroszországból származó karbamid- és ammóniumnitrát-oldatok behozatalára vonatkozó végleges dömpingellenes vám kivetéséről szóló 1995/2000/EK tanácsi rendelet[2]. |

141 | Összhang az Unió más szakpolitikáival és célkitűzéseivel Nem alkalmazandó. |

2) KONZULTÁCIÓ AZ ÉRDEKELT FELEKKEL ÉS HATÁSVIZSGÁLAT |

Konzultáció az érdekelt felekkel |

219 | A kérelmező és a közösségi gazdasági ágazat tájékoztatást kapott a vizsgálat eredményeiről, és lehetőséget kaptak arra, hogy megtegyék észrevételeiket. |

Szakvélemények összegyűjtése és felhasználása |

229 | Külső szakértők bevonására nem volt szükség. |

230 | Hatásvizsgálat Ez a javaslat az alaprendelet végrehajtásának eredménye. Az alaprendelet nem ír elő általános hatásvizsgálatot, viszont részletesen felsorolja, melyek a megvizsgálandó körülmények. |

3) A JAVASLAT JOGI ELEMEI |

305 | A javasolt intézkedés összefoglalása A Tanács az 1995/2000/EK rendelettel[3] végleges dömpingellenes vámot vetett ki az Oroszországból származó karbamid- és ammóniumnitrát-oldatok behozatalára. Két oroszországi exportáló gyártó kérésére a Bizottság a dömpingre korlátozott időközi felülvizsgálatot indított. A vizsgálat rámutatott, hogy a vizsgálati idő alatt dömpingre került sor. A dömping szintje magasabb volt a kár megszüntetéséhez szükséges szintnél, amely a jelenleg hatályban lévő intézkedések alapjául szolgál. Ezért az intézkedéseket az eddigi szinten tartották fenn. A felülvizsgálatot lezáró rendelet tartalmazott egy olyan záradékot, amely feljogosítja az érdekelt feleket, hogy a rendelet hatályba lépésétől számított 10 naptári napon belül kötelezettségvállalási ajánlatot nyújtsanak be. E kötelezettségvállalási ajánlatot a megadott időn belül benyújtották. Az ajánlat kimondja, hogy amennyiben egy meghatározott indexált minimumárat betartanak, az érintett termék egy bizonyos mennyisége, amely a közösségi fogyasztás körülbelül 10%-ának felel meg, exportálható az EK-ba az alkalmazandó dömpingellenes vám megfizetése nélkül is. Ezt a kötelezettségvállalási ajánlatot elfogadták. Ezért a Bizottság azt javasolja, hogy a Tanács fogadja el a mellékelt rendeletjavaslatot, és a rendeletet hirdesse ki az Európai Unió Hivatalos Lapjában. |

310 | Jogalap A Tanács 1995. december 22-i 384/1996/EK rendelete az Európai Közösségben tagsággal nem rendelkező országokból érkező dömpingelt behozatallal szembeni védelemről (a továbbiakban: alaprendelet)[4]. |

329 | A szubszidiaritás elve A javaslat a Közösség kizárólagos hatáskörébe tartozik. A szubszidiaritás elve ezért nem alkalmazható. |

Az arányosság elve A javaslat a következő ok(ok) miatt megfelel az arányosság elvének: |

331 | A legutóbb az 1675/2003/EK tanácsi rendelettel módosított, az Oroszországból származó UAN-oldatok behozatalára vonatkozó végleges dömpingellenes vám kivetéséről szóló 1995/2000/EK tanácsi rendelet nem hagy teret a nemzeti döntéshozatalnak. |

332 | Nem alkalmazandó utalás arra vonatkozóan, hogy a Közösséget, a nemzeti kormányokat, a regionális és helyi hatóságokat, a gazdasági szereplőket és a polgárokat sújtó pénzügyi és adminisztratív terhet hogyan csökkentsék a lehető legkisebbre, és e teher milyen mértékben legyen arányos a javaslat célkitűzésével. |

Az eszközök megválasztása |

341 | Javasolt eszköz: rendelet. |

342 | Más eszközök nem lennének alkalmasak a következő ok(ok) miatt: A fent említett alaprendelet nem rendelkezik más lehetőségekről. |

4) KÖLTSÉGVETÉSI VONZAT |

409 | A javaslatnak nincs hatása a Közösség költségvetésére. |

Javaslat:

A TANÁCS RENDELETE

a 384/96/EK rendelet 11. cikkének (2) bekezdése szerinti hatályvesztési felülvizsgálatot követően az Algériából, Belaruszból, Oroszországból és Ukrajnából származó karbamid- és ammónium-nitrát-oldatok behozatalára vonatkozó végleges dömpingellenes vám kivetéséről szóló, 2006. december 19-i 1911/2006/EK tanácsi rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre,

tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendeletre[5] (a továbbiakban: alaprendelet) és különösen annak 8. és 9. cikkére,

tekintettel a Bizottságnak a tanácsadó bizottsággal folytatott konzultációt követően benyújtott javaslatára,

mivel:

A. AZ ELJÁRÁS

(1) A Tanács az 1995/2000/EK rendelettel[6] végleges dömpingellenes vámot vetett ki a többek között Oroszországból származó karbamid- és ammóniumnitrát-oldatok behozatalára. A 2005 szeptemberében indított hatályvesztési felülvizsgálatot követően a Tanács az 1911/2006/EK rendelettel[7] ezen intézkedések hatályát öt évvel meghosszabbította jelenlegi szintjükön.

(2) 2006. december 19-én a Bizottság az Európai Unió Hivatalos Lapjában közzétett értesítés[8] útján bejelentette, hogy részleges időközi felülvizsgálatot indít a többek között Oroszországból származó UAN-oldatok Közösségbe történő behozataláról az „Eurochem” nyilvános részvénytársaság formájában működő ásvány- és vegyipari vállalathoz tartozó két orosz exportáló gyártó, az Open Joint Stock Company Novomoskovskiy Azot és az Open Joint Stock Company Nevinnomyssky Azot kérelme nyomán. Tekintettel kapcsolatuk jellegére, e két vállalatot a Bizottság egyetlen jogi személynek (a továbbiakban: exportáló gyártó) tekinti a jelenlegi rendelet szempontjából. A részleges időközi felülvizsgálat végleges megállapításait és következtetéseit a 2008. március 10-i 238/2008/EK tanácsi rendelet ismerteti, amelynek kihirdetésével a felülvizsgálat a hatályban lévő dömpingellenes intézkedések módosítása nélkül lezárult.

B. KÖTELEZETTSÉGVÁLLALÁS

(3) Az időközi felülvizsgálat folyamán az exportáló gyártó jelezte érdeklődését árra vonatkozó kötelezettségvállalás felajánlása iránt, de nem nyújtott be megfelelően alátámasztott felajánlást az alaprendelet 8. cikkének (2) bekezdésében meghatározott határidőn belül. Amint azonban a fent említett rendelet (57) és (58) preambulumbekezdésében szerepel, a Tanács úgy ítélte meg, hogy az exportáló gyártó számára kivételesen engedélyezhető, hogy kötelezettségvállalását a rendelet hatályba lépésétől számított 10 naptári napon belül tegye meg, mégpedig több kérdés összetettsége miatt, nevezetesen 1. az érintett termék áringadozása, ami a minimumárak valamilyen indexálását tenné szükségessé, bár ezzel egyidejűleg az áringadozást nem magyarázza kellőképpen a fő költségtényező; valamint 2. az érintett termék különleges piaci helyzete miatt. A 238/2008/EK tanácsi rendelet közzététele után, az e rendeletben megszabott határidőn belül az exportáló gyártó árra vonatkozó elfogadható kötelezettségvállalást nyújtott be az alaprendelet 8. cikke (1) bekezdésének megfelelően

(4) A [BEILLESZTENDŐ] határozattal[9] a Bizottság elfogadta a felajánlott kötelezettségvállalást. A Tanács elismeri, hogy az ajánlat felszámolja a dömping káros hatását, és megfelelő mértékben csökkenti annak kockázatát, hogy az érintettek a dömpingellenes intézkedéseket kijátsszák.

(5) Annak érdekében, hogy a Bizottság és a vámhatóságok hatékonyabban nyomon követhessék az exportáló gyártó kötelezettségvállalásának betartását abban az esetben, ha a szabad forgalomba bocsátás iránti kérelmet benyújtják az illetékes vámhatósághoz, a dömpingellenes vám alóli mentesség attól függ, hogy: i. benyújtanak-e olyan kötelezettségvállalási, azaz kereskedelmi számlát, mely tartalmazza legalább a mellékletben felsorolt elemeket és nyilatkozatot; ii. az importált termékek gyártását, szállítását és az első független közösségi vevő számára történő számlázását az említett exportáló gyártó végzi-e közvetlenül; valamint iii. a vámhatóságnak bejelentett és bemutatott termékek pontosan megfelelnek-e a kötelezettségvállalási számlában szereplő leírásnak. Ha a fenti feltételek nem teljesülnek, a szabad forgalomba helyezési nyilatkozat elfogadásakor megfelelő dömpingellenes vámot kell beszedni.

(6) Ha a Bizottság az alaprendelet 8. cikkének (9) bekezdése értelmében meghatározott ügyletekre hivatkozva visszavonja a kötelezettségvállalás elfogadását annak megszegését követően, és érvénytelennek nyilvánítja a vonatkozó kötelezettségvállalási számlákat, vámtartozást kell kivetni az ezen ügyletekre vonatkozó szabad forgalomba helyezési nyilatkozat elfogadásakor.

(7) Az importőröknek tisztában kell lenniük azzal, hogy vámtartozás keletkezhet szokásos kereskedelmi kockázatként a szabad forgalomba bocsátásra vonatkozó nyilatkozat elfogadásakor az (5) és a (6) preambulumbekezdésben leírtaknak megfelelően, még akkor is, ha a Bizottság elfogadta annak a gyártónak a kötelezettségvállalási felajánlását, amelytől az importőrök közvetve vagy közvetlenül vásároltak.

(8) Az alaprendelet 14. cikkének (7) bekezdése értelmében a vámhatóságoknak késedelem nélkül értesíteniük kell a Bizottságot, ha a kötelezettségvállalás megszegésére utaló jeleket fedeznek fel.

(9) A bizottsági határozatban ismertetett okoknál fogva az exportáló gyártó által felajánlott kötelezettségvállalást a Bizottság elfogadhatónak ítéli, és az érintett exportáló gyártót értesítették azokról az alapvető tényekről, szempontokról és kötelezettségekről, amelyek alapján kötelezettségvállalását elfogadták.

(10) A kötelezettségvállalás megszegése vagy visszavonása esetén, illetve amennyiben a Bizottság visszavonja a kötelezettségvállalás elfogadását, a Tanács által a 9. cikk (4) bekezdésével összhangban kivetett dömpingellenes vám az alaprendelet 8. cikkének (9) bekezdése alapján automatikusan alkalmazandó,

ELFOGADTA EZT A RENDELETET:

1. cikk

Az 1911/2006/EK rendelet a következőképpen módosul:Az 1. cikk (4) bekezdése helyébe a következő szöveg lép:

„4. Az (1) bekezdéstől eltérve a végleges dömpingellenes vám nem alkalmazandó a 2. vagy a 2a. cikk értelmében szabad forgalomba bocsátott behozatalra.”

A szöveg a 2. cikk után a következő cikkel egészül ki:

„ 2a. cikk

1. A szabad forgalomba bocsátásra bejelentett karbamid és ammónium-nitrát keverékek behozatala, amelyet olyan vállalat számlázott, amelytől a Bizottság kötelezettségvállalást fogadott el, és amelynek neve az időről időre módosított, [2008/[BEILLESZTENDŐ]/EK] bizottsági határozatban szerepel, abban az esetben mentes az 1. cikkel kivetett dömpingellenes vám alól, ha:

- az importált termékek gyártását, szállítását és az első független közösségi vevő számára történő számlázását az említett gyártó végzi közvetlenül; és

- a behozatalt kötelezettségvállalási számla kíséri, vagyis olyan kereskedelmi számla, mely tartalmazza legalább az e rendelet mellékletében meghatározott elemeket és nyilatkozatot; valamint

- a vámhatóságnak bejelentett és bemutatott áruk pontosan megfelelnek a kötelezettségvállalási számlában szereplő leírásnak.

2. A szabad forgalomba bocsátási nyilatkozat elfogadásakor vámtartozást vetnek ki a következő esetekben:

- ha megállapítják, hogy az (1) bekezdésben ismertetett behozatal tekintetében az említett bekezdés egy vagy több feltétele nem teljesül; vagy

- ha a Bizottság az alaprendelet 8. cikkének (9) bekezdése alapján rendelettel vagy határozattal – amely meghatározott ügyletekre vonatkozik, és a vonatkozó kötelezettségvállalási számlákat érvénytelennek nyilvánítja – visszavonja a kötelezettségvállalás elfogadását.”

A melléklet helyébe a következő szöveg lép:

„MELLÉKLET

A 2. cikk (2) bekezdésében és a 2a. cikkben említett kötelezettségvállalási számlán az alábbi elemeket kell feltüntetni:

1. A kiegészítő TARIC-kód, amellyel a számlán szereplő áru a Közösség határán vámkezelhető (a rendeletben vagy a határozatban előírtaknak megfelelően).

2. Az áru pontos leírása, beleértve a következőket:

— KN-kód,

— A termék nitrogén- (N) tartalma (százalékban),

— mennyiség (tonnában megadva).

3. Az értékesítés feltételeinek leírása, beleértve:

— tonnánkénti ár,

— a vonatkozó fizetési feltételek,

— a vonatkozó szállítási feltételek,

— árengedmények és visszatérítések összesen.

4. A független importőr neve, akinek a vállalat közvetlenül kibocsátja a számlát.

5. A kötelezettségvállalási számlát kiállító vállalat tisztviselőjének neve és a következő aláírt nyilatkozat:

„Alulírott tanúsítom, hogy az ezen a számlán feltüntetett termékeknek az Európai Közösségbe irányuló közvetlen kivitel keretében történő értékesítése a/az [a vállalat neve] által felajánlott és az Európai Bizottság által a 617/200/EK rendelettel vagy a 2008/xxxx/EK határozattal (az esettől függően) elfogadott kötelezettségvállalás hatálya alá tartozik és feltételeinek megfelelően történik. Kijelentem, hogy az e számlán szereplő információ hiánytalan és helytálló.”

2. cikk

Ez a rendelet az Európai Unió Hivatalos Lapjában való kihirdetésének napját követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, -án/-én.

a Tanács részéről

az elnök

[…]

[1] HL L 56, 1996.3.6. 1.o. A legutóbb a 2117/2005/EK tanácsi rendelettel (HL L 340, 2005.12.23., 17.o.) módosított rendelet.

[2] HL L 238., 2000.9.22., 15. o. A legutóbb az 1675/2003/EK rendelettel (HL L 238., 2003.9.25., 4. o.) módosított rendelet.

[3] HL L 238., 2000.9.22., 15. o. A legutóbb az 1675/2003/EK rendelettel (HL L 238., 2003.9.25., 4. o.) módosított rendelet.

[4] HL L 56., 1996.3.6., 1. o. A legutóbb a 2117/2005/EK tanácsi rendelettel (HL L 340., 2005.12.23., 17. o.) módosított rendelet.

[5] HL L 56, 1996.3.6. 1.o. A legutóbb a 2117/2005/EK tanácsi rendelettel (HL L 340, 2005.12.23., 17.o.) módosított rendelet.

[6] HL L 238., 2000.9.22., 15. o.

[7] HL L 365., 2006.12.21., 26. o.

[8] HL L 311, 2006.12.19.,. 51.o.

[9] A HIVATKOZÁS BEILLESZTENDŐ